text: 28-årig stak af fra retten i Sønderborg
  26 februar 2015 kl. 13.43
  En indsat, som skulle i retten i Sønderborg, stak torsdag formiddag af fra retten. Den 28-årig var ledsaget af fængselsbetjente og betegnes ikke som farlig.
  Den flygtede er en 28-årig sorthåret og mørklødet mand iført grøn dynejakke og sort hue. Manden løb i retning af stisystemet ved Morbærhegnet i Sønderborg, oplyser Syd- og Sønderjyllands Politi.
  Patruljer har ledt efter ham, men han er muligvis blevet samlet op af en bil i området.
  Den 28-årig stammer fra Sønderborg. Han er indsat til afsoning i et fængsel, og var derfor ledsaget af personale fra fængslet.
  Flugten skete kl. 11.20.
  Oplysninger om den flygtede fange til politiet på 1-1-4.
  